ବିକଶିତ ଓଡ଼ିଶା ଗଠନ ପାଇଁ ବିଜେପିର ସଜବାଜ! - IndianNewsSite\nବିକଶିତ ଓଡ଼ିଶା ଗଠନ ପାଇଁ ବିଜେପିର ସଜବାଜ!\nଭୁବନେଶ୍ୱର, (ଓଏନ୍ଏସ୍): ରାଜନୀତି କ୍ଷେତ୍ରରେ ଲୋକେ ରାଜନେତାଙ୍କ କଥାରେ ନୁହେଁ, କାମରେ ବିଶ୍ୱାସ କରନ୍ତି । ନେତାଙ୍କ ମିଥ୍ୟା ପ୍ରଲୋଭନ ବା ପ୍ରତିଶ୍ରୂତି ଓ କପୋଳକଳ୍ପିତ କଥାରେ ସାଧାରଣ ଲୋକଙ୍କ ସମର୍ଥନ ମିଳେନାହିଁ । ଲୋକେ ସାମ୍ନାରେ କିଛି ପ୍ରତିବାଦ୍ ସିନା କରନ୍ତିନି, ହେଲେ ଭିତରେ ଭିତରେ ନେତାଙ୍କୁ ଅବିଶ୍ୱାସ ଓ ଘୃଣା ଦୃଷ୍ଟିରେ ଦେଖନ୍ତି । ବିକାଶ ମୂଳକ କାର୍ଯ୍ୟ ଏବଂ ସାଧାରଣ ଲୋକ ମାନଙ୍କର ମଙ୍ଗଳ ପାଇଁ ନିଷ୍ଠାପର କାର୍ଯ୍ୟ କରି ଚାଲିଲେ, ଯିଏ କେହି ଲୋକଙ୍କ ବିଶ୍ୱାସଭାଜନ ହୋଇଥାଏ । ସାଧାରଣତଃ କୁହାଯାଇଥାଏ, ଭାରତୀୟ ଗଣତନ୍ତ୍ରର ମନ୍ଦିର ଗୁଡ଼ିକୁ ଆମେ ଗଣତାନ୍ତ୍ରିକ ସଂସ୍କାର ଥିବା ଓ ସଂସଦ ବା ବିଧାନସଭାରେ ଲୋକଙ୍କ ଆଶା-ଆକାଂକ୍ଷା, ସୁଖ-ଦୁଃଖ ଏବଂ ଦୃଷ୍ଟିକୋଣକୁ ଗଣତାନ୍ତ୍ରିକ ଢ଼ଙ୍ଗରେ ଉପସ୍ଥାପିତ କରି ପାରୁଥିବା ବ୍ୟକ୍ତିମାନଙ୍କୁ ନିର୍ବାଚିତ କରି ପଠାଇବା ଉଚିତ । କାରଣ ସେମାନେ ଆମର ପ୍ରତିନିଧି, ପ୍ରବକ୍ତା ଓ ସୁଖ-ଦୁଃଖର ସାଥୀ ମଧ୍ୟ । ଯେତେବେଳେ ସୁଯୋଗ୍ୟ ନେତା ମାନେ ସଂସଦ ବା ବିଧାନସଭାକୁ ନିର୍ବାଚିତ ହୁଅନ୍ତି, ସେତେବେଳେ ସଂପୃକ୍ତ ଅଂଚଳ ତଥା ସାଧାରଣ ଲୋକଙ୍କ ଉନ୍ନତି ହେବା ସହ ସେହି ନେତା ମାନେ ନିଜ ନିର୍ବାଚନ କ୍ଷେତ୍ରରେ ଅପରାଜେୟ ହୋଇ ଯାଆନ୍ତି । ସମସ୍ତ ରେକର୍ଡ଼ ଭାଙ୍ଗି ରାଜ୍ୟ ଓ ଦେଶରେ ଇତିହାସ ସୃଷ୍ଟି କରନ୍ତି! ଚିରଦିନ ପାଇଁ ଲୋକମାନଙ୍କ ମନରେ ସେମାନେ ସ୍ମରଣୀୟ ହେଇ ରହନ୍ତି । ସେହିଭଳି ଜଣେ ନେତା ହେଲେ କେନ୍ଦ୍ର ତୈଳ ଓ ପ୍ରାକୃତିକ ଗ୍ୟାସ୍ ତଥା ଦକ୍ଷତା ବିକାଶ ମନ୍ତ୍ରଣାଳୟର କ୍ୟାବିନେଟ୍ ମନ୍ତ୍ରୀ ଧର୍ମେନ୍ଦ୍ର ପ୍ରଧାନ । ସାଧାରଣ ଲୋକଙ୍କ ସୁଖ-ଦୁଃଖ ସହିତ ଶ୍ରୀ ପ୍ରଧାନ କେତେ ଜଡ଼ିତ ଅଛନ୍ତି ବା ଜଣେ ମନ୍ତ୍ରୀ ହିସାବରେ ତାଙ୍କର କାର୍ଯ୍ୟକଳାପ ସଂପର୍କରେ ଆଲୋଚନାର ଆବଶ୍ୟକତା ରହିଛି । ସେ ହେଉଛନ୍ତି ବିଶିଷ୍ଟ ରାଜନେତା ତଥା ପୂର୍ବତନ ସାଂସଦ ଡ଼ା.ଦେବେନ୍ଦ୍ର ପ୍ରଧାନଙ୍କର ସୁଯୋଗ୍ୟ ସନ୍ତାନ । ୨୦୦୦ ମସିହାରେ ଧର୍ମେନ୍ଦ୍ର ବାବୁ ବିଜେପି ଟିକଟରେ ପାଲଲହଡ଼ା ବିଧାନସଭା ଆସନରୁ ଓଡ଼ିଶା ବିଧାନସଭାକୁ ପ୍ରଥମ ଥର ପାଇଁ ନିର୍ବାଚିତ ହୋଇଥିଲେ । ୨୦୦୪ ସାଧାରଣ ନିର୍ବାଚନରେ ସେ ବିଜେପି ଟିକଟରେ ଦେବଗଡ଼ ଲୋକସଭା କ୍ଷେତ୍ରରୁ ନିର୍ବାଚିତ ହୋଇ ବିଭିନ୍ନ ସଂସଦୀୟ କମିଟିର ଜଣେ ପ୍ରମୁଖ ସଦସ୍ୟ ଭାବେ ନିଜର ଦାୟୀତ୍ୱ ସଫଳତାର ସହ ତୁଲାଇ ଥିଲେ । ୨୦୧୨ରେ ସେ ବିହାରରୁ ରାଜ୍ୟସଭା ସଦସ୍ୟ ରୂପେ ନିର୍ବାଚିତ ହୋଇଥିଲା ବେଳେ ୨୦୧୮ ମାର୍ଚ୍ଚରେ ମଧ୍ୟପ୍ରଦେଶରୁ ରାଜ୍ୟସଭାକୁ ନିର୍ବାଚିତ ହୋଇଥିଲେ । ତାଳଚେର କଲେଜରେ ସେ ପଢିଲାବେଳେ ଏବିଭିପିରେ ଯୋଗ ଦେଇଥିଲେ । ୧୯୮୫ରେ ସେ ତାଳଚେର କଲେଜ ଛାତ୍ର ସଂସଦର ସଭାପତି ଭାବେ ନିର୍ବାଚିୀତ ହୋଇଥିଲେ । ୧୯୯୫ରେ ସେ ଏବିଭିପିର ଜାତୀୟ ସଂପାଦକ ହୋଇଥିଲା ବେଳେ ୧୯୯୮ରେ ବିଜେପିରେ ଯୋଗ ଦେଇଥିଲେ । ୨୦୦୬ରେ ସେ ଭାରତୀୟ ଜନତା ଯୁବମୋର୍ଚ୍ଚାର ସଭାପତି ହୋଇଥିଲେ । ୨୦୦୭ରୁ ୨୦୧୦ ମଧ୍ୟରେ ସେ ବିଜେପି ଜାତୀୟ ସଂପାଦକ ଓ ୨୦୧୦ରୁ ସେ ଅଖିଳ ଭାରତୀୟ ବିଜେପିର ସାଧାରଣ ସଂପାଦକ ଥିଲେ । ୨୦୦୪ରୁ ସେ କର୍ଣ୍ଣାଟକ, ବିହାର, ଝାଡ଼ଖଣ୍ଡ, ଉତରାଖଣ୍ଡ, ତି୍ରପୁରା, ଛତିଶଗଡ଼ ଭଳି ରାଜ୍ୟର ଦଳୀୟ ପ୍ରଭାରୀ ଭାବେ ନିଯୁକ୍ତି ପାଇ ବେଶ୍ ସଫଳତାର ସହ ଦାୟିତ୍ୱ ତୁଲାଇ ଆସିଛନ୍ତି ।\nଇତି ମଧ୍ୟରେ ଧର୍ମେନ୍ଦ୍ର ବାବୁ ନିଜର ନିଷ୍ଠାପର ଉଦ୍ୟମରେ ତୈଳ ଓ ପ୍ରାକୃତିକ ଗ୍ୟାସ୍ ମନ୍ତ୍ରଣାଳୟରେ ବ୍ୟାପକ ସଂସ୍କାର ଆଣିବାରେ ସକ୍ଷମ ହୋଇ ପାରିଛନ୍ତି । ତାଙ୍କର ନିଷ୍ଠାପର ଉଦ୍ୟମରେ ଭାରତର ପ୍ରଥମ ପାଇଲଟ୍ ପ୍ରୋଗ୍ରାମ ପ୍ରାକୃତିକ ଗ୍ୟାସ୍ରେ ଦୁଇ ଚକିଆ ଯାନ ଚାଲିବାର ଶୁଭାରମ୍ଭ ହୋଇ ଯାଇଛି । ତାଙ୍କ ଉଦ୍ୟମରେ ୨୦୧୪ ଅକ୍ଟୋବାରରେ ଡ଼ିଜେଲ୍ ସରକାରୀ ନିୟନ୍ତ୍ରଣରୁ ମୁକ୍ତ ହୋଇଥିଲା । ଯଦ୍ୱାରା ପେଟ୍ରାଲିୟମ୍ ସାମଗ୍ରୀର ମୂଲ୍ୟ ଢେର ହ୍ରାସ ପାଇଥିଲା । ପହଲ ଯୋଜନାରେ ପ୍ରାୟ ୪୦ଲକ୍ଷ ଗ୍ରାହକ ଉପକୃତ ହୋଇଛନ୍ତି । ୪ଲକ୍ଷରୁ ଉଦ୍ଧ୍ୱର୍ ଏଲ୍ପିଜି ଗ୍ରାହକ ସବ୍ସିଡ଼ି ଛାଡ଼ିଛନ୍ତି । ହାଇଡ଼୍ରୋକାର୍ବନ କ୍ଷେତ୍ରରେ ମଧ୍ୟ ବିରାଟ ପରିବର୍ତନ ହୋଇଛି । ପୂର୍ବାପେକ୍ଷା ବଜେଟ୍ ପରିମାଣରେ ହ୍ରାସ ପାଇଛି । ଦେଶରେ ୧୫ ହଜାରରୁ ଅଧିକ କିମି ଗ୍ୟାସ୍ ପାଇପ ଲାଇନ୍ ଅଛି । ଆସନ୍ତା ୫ ବର୍ଷ ଭିତରେ ଆଉ ୨୫ ହଜାର କିମି ପାଇପ ଲାଇନ୍ ସଂଯୋଗ ପାଇଁ ଯୋଜନା ଚାଲିଛି । ସେହିପରି ୧୦ହଜାର ମେଗାୱାଟ୍ ଗ୍ୟାସ୍ ଭିତିକ ସାର କାରଖାନା ଓ ଗ୍ୟାସ୍ ଭିତିକ ପାୱାର ପ୍ଲାଂଟ ସ୍ଥାପନ ପାଇଁ ପେଟ୍ରୋଲିୟମ୍ ମନ୍ତ୍ରଣାଳୟର ପ୍ରସ୍ତାବକୁ ଭାରତ ସରକାର ଅନୁମୋଦନ ଦେଇ ସାରିଛନ୍ତି । ତେବେ ଗରିବ ପରିବାରକୁ ଗ୍ୟାସ୍ ସଂଯୋଗ ଯୋଗାଇ ଦେବା ସହ ପେଟ୍ରୋଲ୍ ଓ ପ୍ରାକୃତିକ ଗ୍ୟାସ୍ କ୍ଷେତ୍ରରେ ଭାରତକୁ ବିଶ୍ୱର ୧ ନମ୍ବର ଦେଶ ଭାବେ ଗଢି ତୋଳିବାର ଲକ୍ଷ୍ୟରେ ଅଛନ୍ତି ଧର୍ମେନ୍ଦ୍ର ବାବୁ । ସେହିପରି ଧର୍ମେନ୍ଦ୍ର ବାବୁଙ୍କ ପେଟ୍ରୋଲିୟମ ଓ ପ୍ରାକୃତିକ ଗ୍ୟାସ ମନ୍ତ୍ରଣାଳୟ ଅଧିନସ୍ତ ଭାରତ ପେଟ୍ରୋଲିୟମ ନିଗମ ଲି., ହିନ୍ଦୁସ୍ତାନ ପେଟ୍ରୋଲିୟମ ନିଗମ ଲି. ଓ ଇଣ୍ଡିଆନ ତୈଳ ନିଗମ ଲି. ମାଧ୍ୟମରେ ମୁଖ୍ୟତଃ ଓଡ଼ିଶାରୁ ପ୍ରକାଶିତ କ୍ଷୁଦ୍ର, ମଧ୍ୟମ ଓ ବୃହତÿ(ବିଭିନ୍ନ ବର୍ଗର ସରକାରୀ ସ୍ୱୀକୃତୀପ୍ରାପ୍ତ ଓ ଅଣ-ସ୍ୱୀକୃତିପ୍ରାପ୍ତ) ଗଣମାଧ୍ୟମ ଗୁଡ଼ିକୁ ନିୟମିତ ଲକ୍ଷ ଲକ୍ଷ ଟଙ୍କାର ବିଜ୍ଞାପନ ଦେଇ ନିଜ ବିଭାଗର ପ୍ରଚାର କରାଇଥିଲେ । ଏଥିଯୋଗୁ କେତେକ ଗଣମାଧ୍ୟମ ସକି୍ରୟ ହୋଇ ପାରିଛନ୍ତି । ଏହା ଏକ ସ୍ୱାଗତଯୋଗ୍ୟ ପଦକ୍ଷେପ । ମାତ୍ର ଓଡ଼ିଶାରୁ ପ୍ରକାଶିତ ଆଉ କେତେକ ଗଣମାଧ୍ୟମକୁ ଉଦେ୍ଦଶ୍ୟ ମୂଳକ ଭାବେ ଏହି ବିଜ୍ଞାପନରୁ ବଂଚିତ କରାଯାଇଥିବା ଅଭିଯୋଗ ହେଉଛି ।\nପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କ ନେତୃତ୍ୱରେ ସରକାର ଗଠନ ହେବା ପରଠାରୁ ଧର୍ମେନ୍ଦ୍ର ବାବୁଙ୍କ କାର୍ଯ୍ୟ ଶୈଳୀରେ ଘୋର ପରିବର୍ତନ ଦେଖା ଦେଇଛି । କେନ୍ଦ୍ର ମନ୍ତ୍ରୀତ୍ୱ ପରେ ସେ ଯେମିତି ନିଜ ବିଭାଗକୁ ନିଜର ପ୍ରଚଣ୍ଡ ରାଜନୀତିକ ଜ୍ଞାନ ବଳରେ ସଜାଡ଼ି ଦ୍ରୂତ ବିକାଶ ପଥରେ ଆଗେଇ ନେଉଛନ୍ତି, ସେପରି ସାଧାରଣ ଲୋକଙ୍କର ବିକାଶର ଫର୍ମୂଲା ସେ ଜାଣି ନେବା ଭଳି ମନେ ହେଉଛି । ରାଜ୍ୟ ସରକାରଙ୍କର ବିଭିନ୍ନ ଉନ୍ନୟନ କାର୍ଯ୍ୟରେ ବ୍ୟାପକ ଦୁର୍ନୀତି ଓ ଅନିୟମିତତା ସଂପର୍କରେ ଧର୍ମେନ୍ଦ୍ର ବାବୁଙ୍କ ପ୍ରତିବାଦ ତଥା ଓଡ଼ିଶାବାସୀଙ୍କ ଉନ୍ନତିର କଥା କହିବା ବିଜେଡ଼ି ପାଇଁ କାଳ ହୋଇଛି । ଧର୍ମେନ୍ଦ୍ର ବାବୁ ଜଣେ ପ୍ରଗତିଶୀଳ ମଣିଷ ଭାବେ ବିଭିନ୍ନ ସାମାଜିକ ଓ ଗଣ ଆନେ୍ଦାଳନ ସହିତ ନିଜକୁ ସାମିଲ କରିଛନ୍ତି । କେବଳ ଓଡ଼ିଶା ନୁହେଁ, ଜାତୀୟ ରାଜନୀତି କ୍ଷେତ୍ରରେ ମଧ୍ୟ ସେ ନିଜର ଏକ ସ୍ୱତନ୍ତ୍ର ସ୍ଥାନ ସୃଷ୍ଟି କରିପାରିଛନ୍ତି । ଏପରିକି ଜଣେ ଅଭିଜ୍ଞ ସାଂସଦ ଭାବେ ତାଙ୍କର ରାଜନୀତିକ ଓ ସଂସଦୀୟ କାର୍ଯ୍ୟଦକ୍ଷତା ତାଙ୍କୁ ଆପେ ଜାତୀୟ ରାଜନୀତି ମଂଚରେ ଛିଡ଼ା କରି ଦେଲାଣି । ତୃଣମୂଳ ସ୍ତରରୁ ଲୋକଙ୍କ ସେବା କରି ଆସିଥିବା ଧର୍ମେନ୍ଦ୍ର ବାବୁ ଜଣେ ଉଚ୍ଚକୋଟୀର ରାଜନୀତିଜ୍ଞ । ହୁଏତ ଆଜି ପର୍ଯ୍ୟନ୍ତ ଭାରତୀୟ ରାଜନୀତିରେ ସୁପରିଚିତ ଅଳ୍ପ କେତେଜଣ ଓଡ଼ିଆଙ୍କ ଭିତରେ ଧର୍ମେନ୍ଦ୍ର ବାବୁ ଅନ୍ୟତମ । ଏହାର କାରଣ ହେଲା, ସ୍ୱାଧୀନତା ପରଠାରୁ କୌଣସି ପ୍ରଧାନମନ୍ତ୍ରୀ ବା ରାଜନୀତିକ ଦଳ ଓଡ଼ିଶାର ନେତା ମାନଙ୍କୁ ଆଗକୁ ବଢିବାର ସୁଯୋଗ ଦେଇ ନାହାନ୍ତି । ମାତ୍ର କର୍ମନିଷ୍ଠ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ଗୁଣକୁ ଚିହ୍ନି ସମସ୍ତଙ୍କୁ ଆଗକୁ ବଢିବାର ସୁଯୋଗ ଦେଉଛନ୍ତି । ଆଉ ଧର୍ମେନ୍ଦ୍ର ବାବୁ ଆଗକୁ ମାଡ଼ି ଚାଲି ଲୋକପି୍ରୟତାର ଶୀର୍ଷରେ ପହଂଚି ଯାଇଛନ୍ତି । ହୁଏତ ଲଗାତାର ସଫଳତା ପାଇ ଆସୁଥିବା ଧର୍ମେନ୍ଦ୍ର ବାବୁ ୨୦୧୯ ନିର୍ବାଚନରେ ସାରା ଓଡ଼ିଶାକୁ ପଦ୍ମରେ ସଜେଇ ଇତିହାସ ରଚିବା ଅସମ୍ଭବ ନୁହେଁ । ସେ ଜଣେ ଅଭିଜ୍ଞ ସାଂସଦ ଭାବେ ଓଡ଼ିଶାର ସାମଗ୍ରୀକ ବିକାଶ ଓ ବିଭିନ୍ନ ମୌଳିକ ସମସ୍ୟା ସମାଧାନ କରି ଅବହେଳିତ ଓଡ଼ିଆ ମାନଙ୍କୁ ସମାଜର ମୁଖ୍ୟ ସ୍ରୋତରେ ସାମିଲ୍ କରିବାର ଲକ୍ଷ୍ୟ ରଖିଛନ୍ତି । (ଶରତ କୁମାର ରାଉତଙ୍କ ରିପୋର୍ଟ)\nଓଡ଼ିଶା ରାଜନୀତିରେ ବୈଜୟନ୍ତ ପଣ୍ଡାଙ୍କ ଭୂମିକା!
